આ મંદિર વિશે ઘણી વાર્તા અને દંતકથાઓ પ્રચલિત છે. અહીં રામજીને રાજા તરીકે પૂજવામાં આવે છે. માન્યતાછે કે, ભગવાન રામ અહીંયા રાજા છે. અહીં દર્શનના પટ ખુલતાની સાથે જ પોલીસ દ્વારા સલામી આપવામાં આવે છે. ત્યારબાદ જ ભક્તો દર્શન કરવા માટે આવે છે. અહીં એક એવી માન્યતા પ્રચલિત છે કે, ભગવાન શ્રીરામને ઓરછા એટલું પ્રિય છે કે, તેઓ રાત્રે અયોધ્યામાં રોકાય છે અને સવાર થતા જ ઓરછામાં પાછા આવી જાય છે. આ મંદિરમાં રામ રાજા ઉપરાંત સીતાજી, લક્ષ્મણજી અને હનુમાનજીની મૂર્તિઓ પણ છે.